[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000006", "text": "La moskeo Al Aksa [eo] videbla el Orienta Jerusalemo, kie familioj alfrontadas la minacon de kontrau\u0306vola elpelo el siaj domoj fare de israelaj s\u0302tatsubtenataj setlantaj grupoj. Bildo de Libera Jerusalemo, uzata kun permeso."}, {"text_idx": "#000007", "text": "La familio de Nora Ghaith log\u0302as en c\u0302i tiu domo ekde 1948. La familio akiris lukontrakton en 1953 de la jordania registaro, kiu alprenis la kuratorecon de Jerusalemo en 1950 sekve de la Nakbah (\u201ckatastrofo\u201d) en 1948."}, {"text_idx": "#000008", "text": "Artaj\u0302o c\u0302e la enirejo de la domo kun Nora, kiu montras protestan afis\u0302on. Bildon de Free Jerusalem, uzata kun permeso."}, {"text_idx": "#000009", "text": "La Nakbah kau\u0306zis la detruon de la palestina socio kaj la delokigon de pli ol 700 000 indig\u0302enaj palestinanoj por liberigi lokon por la establado de Israelo."}, {"text_idx": "#000010", "text": "Palestinanoj estis devigitaj postlasi siajn vivojn kaj posedaj\u0302ojn, kaj dum la lastaj sep jardekoj ili luktis por sia rajto reveni hejmen."}, {"text_idx": "#000012", "text": "Malgrau\u0306 la \u201cNaksa\u201c (\u201cmalsukceso\u201d) de 1967, kiam Israelo transprenis la kontrolon de Cisjordanio [eo, ndltr. West Bank] kaj la Gazaa Sektoro [eo], dum tio, kion UN konsideras kiel kontrau\u0306leg\u0302a aneksado, la familio konservis sian nomon kaj fidele pagis lupagon al la israela G\u0302enerala Kuratoro."}, {"text_idx": "#000013", "text": "En WhatsApp-konversacio inter Global Voices kaj la homrajta aktivulo Raafat Sub Laban \u2014 la filo de Nora Ghaith, kaj dungito de UNHCR [ndltr. UNHCR estas la Alta Komisiito de Unuig\u0302intaj Nacioj pri Rifug\u0302intoj]\u2014 li \u200b\u200bj\u0302etis lumon pri la rilato de sia familio kun la domo. Lia patro Mustafa Sub Laban, 73-jara, kunig\u0302is kun sia edzino Nora, kiu nun estas 68-jara, en la momento de ilia geedzig\u0302o en 1978, kaj ili log\u0302as tie ekde tiam. Sub Laban klarigas:"}, {"text_idx": "#000014", "text": "My mother lived there all her life. In the 1970s, the Shuvu Banim settler movement tried to blackmail my uncle [Nora\u2019s brother] to acquire the tenancy rights. He was the head of the family after his parents\u2019 death. However, upon his refusal, the settler orchestrated his deportation to Jordan. My mother and father assumed responsibility for the house at that point."}, {"text_idx": "#000016", "text": "La familio Sub Laban havas profundajn radikojn en Jerusalemo, kiuj datig\u0302as de jardekoj antau\u0306 la ekesto de Israelo. Ilia genealogio [eo] reiras al sufia [eo] akademiulo kiu translog\u0302ig\u0302is al Jerusalemo en 1692. La familio havis plurajn trajtojn, inkluzive de la rimarkinda konstruaj\u0302o kiu enhavas la Arkeologian Muzeon Rockefeller en Jerusalemo, konfiskita fare de Israelo en 1948 kaj 1967. Tiu historia kunteksto klarigas la hejman alligitecon de la familio, kiel priskribite de Sub Laban."}, {"text_idx": "#000018", "text": "Our properties were confiscated by Israel, and as Palestinians we are denied the right to reclaim ownership. Meanwhile, Jewish individuals are granted the right to reclaim property, regardless of ownership. This is simply unfair."}, {"text_idx": "#000020", "text": "Niaj posedaj\u0302oj estis konfiskitaj de Israelo kaj kiel palestinanoj ni ne rajtas postuli la proprieton. Dume, judaj individuoj ricevas la rajton postuli posedaj\u0302on, ne konsiderante proprieton. C\u0302i tio estas simple maljusta."}, {"text_idx": "#000021", "text": "En la 1970-aj jaroj, Israelo enkondukis administran leg\u0302on kiu dau\u0306rigas sistemon de apartismo kaj diskriminacio, favorante la judojn super la ne-judoj. G\u0302i permesas al setlantoj repreni posedaj\u0302ojn kiujn judoj posedis antau\u0306 1948 en Orienta Jerusalemo, ec\u0302 se senrilate. Tamen, al palestinanoj oni neas la rajton postuli iliajn posedaj\u0302ojn en Okcidenta Jerusalemo. C\u0302i tiu leg\u0302o estis ekspluatata de setlantaj organizaj\u0302oj por subfosi palestinajn proprietajn rajtojn en la tuta Orienta Jerusalemo."}, {"text_idx": "#000022", "text": "La familio Ghaith Sub Laban estis enplektita en 40-jara jura batalo kontrau\u0306 setlantaj grupoj."}, {"text_idx": "#000023", "text": "Lau\u0306 la israela NGO Ir Amim, luktanta por la antau\u0306enigo de pli justa Jerusalemo, la kazo de la familio enplektas la grupon Atara Leyoshna asociitan al la fifama setlanta organizaj\u0302o Ateret Cohanim, konata pro siaj klopodoj judaigi Jerusalemon kaj forpeli la indig\u0302enan log\u0302antaron, inkluzive de altprofila provo kapti ikonajn kristanajn hotelposedaj\u0302ojn proksime de la Pordego de Jaffa [eo]."}, {"text_idx": "#000024", "text": "Sub Laban elstarigas, ke aliaj palestinaj familioj alfrontis iom post iom elpeladon el siaj domoj:"}, {"text_idx": "#000026", "text": "Nora protestas kun siaj familianoj. Palestinanoj ne rajtas levi sian flagon; anstatau\u0306e ili uzas la bildon de akvomelono c\u0302ar g\u0302i havas la samajn kolorojn. La 19-an de junio 2023. Bildo de Libera Jerusalemo. Uzita kun permeso."}, {"text_idx": "#000027", "text": "which was originally occupied by the Karaki family, who were forcibly evicted in 1982 or 1983. The settlers then expanded the apartment and blocked my family\u2019s entrance. The only means to enter the apartment was though a neighbor's unit. In response, my parents pursued legal action and endured a 17-year-old wait until a judge finally allowed them to open a new entrance."}, {"text_idx": "#000028", "text": "La apartamento apud la domo de mia familio estis origine okupita de la familio Karaki, kiu estis perforte forpelita en 1982 au\u0306 1983. La setlantoj tiam pligrandigis la apartamenton kaj baris la enirejon de mia familio. La sola rimedo por eniri la apartamenton estis per la enirejo de najbaro. Responde, miaj gepatroj faris juran agadon kaj eltenis atendadon dum 17 jaroj g\u0302is jug\u0302isto finfine permesis al ili malfermi novan enirejon."}, {"text_idx": "#000030", "text": "Baldau\u0306 post akirado de la proprieto, Atara Leyoshna iniciatis eldomigan ordonon kontrau\u0306 la familio. La kazo atingis la Superan Kortumon en 2016. La tribunalo decidis forpeli la infanojn de Nora kaj Mustafa, sed donis al la paro, kiel protektitaj luantoj, la rajton resti en sia hejmo por pliaj 10 jaroj, disigante la familion."}, {"text_idx": "#000031", "text": "En 2018, israelaj setlantoj lanc\u0302is alian elpelan proceson, asertante ke Nora kaj Mustafa malobservis la kondic\u0302ojn de sia \u201cprotektita luado\u201d pasigante tempon for de sia hejmo. Nora bezonis medicinan helpon kaj provizore restis c\u0302e la log\u0302ejo de Raafat en la tendaro Shofat, kien li translog\u0302ig\u0302is kun sia pli juna fratino post ilia elpelo. Tiu arang\u0302o estis necesa c\u0302ar, lau\u0306 Raafat, la infanoj ne rajtis tranokti c\u0302e siaj gepatroj."}, {"text_idx": "#000032", "text": "In early 2018, my mother went on an Umrah pilgrimage. She already had issues with discs in her lower back and neck, which worsened during the journey. As she required assistance while recovering, she stayed with me."}, {"text_idx": "#000034", "text": "Komence de 2018, mia patrino faris pilgrimeton (Umrah) [ndltr. dum Umrao oni praktikas limigitan ritaron]. S\u0302i jam havis problemojn kun vertebraj diskoj en la malsupra parto de la dorso kaj kolo, kiuj plimalbonig\u0302is dum la vojag\u0302o. C\u0302ar s\u0302i bezonis helpon dum resanig\u0302o, s\u0302i restis c\u0302e mi."}, {"text_idx": "#000036", "text": "La setlantoj ekspluatis la foreston de Nora dum s\u0302ia resanig\u0302o por argumenti ke s\u0302i perdis sian protektitan luostatuson. Malgrau\u0306 tio ke s\u0302i havis medicinajn registraj\u0302ojn de israelaj sanprovizantoj kiel pruvon, la tribunalo erare verdiktis favore al la setlanta grupo. La peto de la familio apelacii kontrau\u0306 la decido estis lastatempe malakceptita de la Supera Kortumo."}, {"text_idx": "#000037", "text": "Neatenditaj aliancanoj batalas kun la familio"}, {"text_idx": "#000039", "text": "Nora kaj Mustafa alfrontas baldau\u0306an elpelon, planitan inter la 28-a de junio kaj la 23-a de julio 2023. Post elc\u0302erpi c\u0302iujn lau\u0306leg\u0302ajn vojojn, ilia sola espero nun kus\u0302as en registara interveno, kiu lau\u0306 Raafat povas esti influita de publika premo kaj aktivecoj por publike subteni ilian vidpunkton, [Ndltr.: Advocacy efforts en la angla]."}, {"text_idx": "#000040", "text": "Free Jerusalem[Libera Jerusalemo], kolektivo de radikalaj israelaj aktivuloj bazitaj en Okcidenta Jerusalemo, dedic\u0302as sin al rezisto al la israela apartismo kaj subtenas la palestinanojn en la okupata Jerusalemo. Ilia misio ampleksas batalon kontrau\u0306 la delokigo de familioj, malkonstruo de domoj, polica brutaleco, perforto fare de setlantoj, interalie maljustaj praktikoj kaj politikoj fare de Israelo."}, {"text_idx": "#000041", "text": "La movado subtenas la familion Ghaith Sub Laban ekde 2015. Ili liveras dau\u0306ran subtenon al la familio c\u0302e ilia domo por trovi atenton kaj solidarecon de israelaj kaj internaciaj komunumoj."}, {"text_idx": "#000042", "text": "En WhatsApp-konversacio kun Global Voices, Gal Kramarski, proparolanto de la movado, malkas\u0302is la kompleksan kaj influan mekanismon desegnitan en Israel, por delokigi palestinanojn kaj forpeli ilin el Jerusalemo, kreante s\u0302ancojn por cionismaj [eo] setlantoj anstatau\u0306igi ilin. S\u0302i emfazis la manipuladon de diskriminaciaj leg\u0302oj per pseu\u0306doleg\u0302a proceso por perforte elpeli familiojn kaj senhejmigi ilin."}, {"text_idx": "#000043", "text": "Hundreds of families face this threat and live in constant fear and anxiety. This alarming reality, which we also see in Sheikh Jarrah, Silwan, and other Palestinian neighborhoods in Jerusalem, is what the Ghaith-Sub Laban family is currently facing."}, {"text_idx": "#000044", "text": "We emphasize that this is not merely a property dispute, as Israel claims, it is ethnic cleansing, and it must be stopped."}, {"text_idx": "#000045", "text": "Centoj da familioj alfrontas c\u0302i tiun minacon kaj vivas en konstanta timo kaj zorgemo. C\u0302i tiun alarman realaj\u0302on, kiun ni vidas ankau\u0306 en S\u0302ejh\u0302o Jarrah [ndltr. kvartalo en Orienta Jerusalemo [eo] kie c\u0302efe log\u0302as palestinanoj], Silwan [ndltr. distrikto en Orienta Jerusalemo], kaj aliaj palestinaj kvartaloj en Jerusalemo, tion la familio Ghaith-Sub Laban nuntempe alfrontas.\nNi emfazas, ke tio ne estas nur disputo pri proprieto, kiel asertas Israelo, tio estas etna purigado, kiun oni c\u0302esigu."}, {"text_idx": "#000046", "text": "Civitanaj komunikilojEtno kaj rasoHistorioHomaj rajtojIndig\u0302enojMilito kaj konfliktoPolitikoProtestoReligioRifug\u0302intoj"}, {"text_idx": "#000049", "text": "Montaraj judoj: rigardo al la vivo de unu el la minoritatoj en Azerbajg\u0302ano"}, {"text_idx": "#000050", "text": "Shimaa Samy diskutas la defiojn de j\u0302urnalista laboro en Egiptio hodiau\u0306: intervjuo"}, {"text_idx": "#000051", "text": "Rusiaj diplomatoj reagas al nova lingvoleg\u0302o en Kirgizio, revenigante kolonian pasintecon"}, {"text_idx": "#000052", "text": "Tiuj fotoj montras la historion de la \u2018rusaj dometoj\u2019 en Havano, Kubo"}, {"text_idx": "#000056", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000058", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000059", "text": "Speciala danko al niaj multaj subtenantoj"}]